Националната стратегия за учене през целия живот (НСУЦЖ) определя стратегическата рамка на държавната политика за образование и обучение в периода 2014–2020 г., насочена към постигането на европейската цел за интелигентен, устойчив и приобщаващ растеж. Стратегията е разработена в отговор на предизвикателствата, свързани, от една страна, с необходимостта държавата ни да преодолее последиците от дълговата финансова криза в Европа и света, а от друга – да запази националната си идентичност и културно разнообразие при реализиране на политиките за сближаване. Документът обхваща всички форми на образование, обучение и учене – формално, неформално, самостоятелно – в които човек участва през целия си живот, като за периода от седем години предоставя препоръки, на базата на които да бъде проследен напредъкът в прилагането на УЦЖ в България. Стратегията очертава съдържанието, формите, средата и взаимоотношенията между всички участници в процеса на учене през целия живот.
Отчита напредъка по отношение на изпълнението на водещите цели на Националната стратегия за учене през целия живот за периода 2008–2013 година
Посочва мястото на България по отношение на водещите европейски цели и показатели
Стратегическите цели и показателите за напредък са изцяло в съответствие с целите на „Европа 2020“
Очертава 3 приоритета
Предлага усъвършенстване на системата за финансиране за гарантиране на ефикасността на началното и продължаващото образование и обучение посредством споделена и балансирана отговорност между държавата, работодателите и учещите
Посочени са области на въздействие, които да подкрепят придобиването и непрекъснатото развитие на ключови компетентности за учене през целия живот в един общ процес
Прави анализ на състоянието на всяка област, посочва целите, дейностите
Предлага прилагане на гъвкав механизъм за докладване на резултатите от изпълнението на политиката за учене през целия живот на национално и регионално ниво
Залага на изготвянето на ежегоден национален доклад за напредъка
Разработена е рамка за напредъка – индикатори за измерване на изпълнението на целите в областите на въздействие
Показва начина на изчисление на индикаторите и дали индикаторът е международно съпоставим
Предлага създаването на Национален съвет за учене през целия живот към Министерския съвет като стратегическа група за координация на изпълнението
Предлага разработването на Национална платформа за учене през целия живот 2020
Очаква се да бъде възприемана като отговор на всички възникнали предизвикателства по отношение на социалното включване и икономическия растеж
Изграждане на съгласувана и адаптивна към промените система за образование и обучение, която обхваща ученето във всичките му степени и във всички негови аспекти
Прилагане на образователен подход, който подпомага развитието на всички учещи и допринася за изграждането на мислещи, можещи и инициативни личности, способни да се справят с промените и несигурността
Стимулиране на записването на ученици в училище чрез осигуряване на ранна училищна грижа, която да способства за успешната интеграция на деца, за които българският език не е майчин
Недостатъчната съдържателна и организационна връзка на предучилищната подготовка с училищното образование
Липсата на нормативни условия за допълнително обучение на децата, за които българският език не е майчин
Осигуряване на двигателна активност на децата в предучилищна възраст с цел хармонично личностно развитие
Мерките са насочени и към възрастни, не съответстват на заложените цели, целите не обхващат повишаване на образователните резултати
Очаква се възприемане на ученето през целия живот като мисия на висшите училища и индикатор за осигуряване на качеството
Сравнение на България с останалите страни членки по отношение на водещите европейски цели и показатели
Посочени са области на въздействие, които да подкрепят придобиването и непрекъснатото развитие на ключови компетентности за учене през целия живот
Ежегодният доклад по напредъка предоставя възможност за корекционни дейности
Рамката за напредъка и предложените индикатори, включително и тяхната международна съпоставимост, ще допринесат за проследяване на изпълнението на националните цели спрямо европейските
Функционирането на Национален съвет за учене през целия живот към Министерския съвет е възможност за гарантиране на изпълнението на стратегията от отговорните ведомства
Национална платформа за учене през целия живот ще осигури информираност на обществото, прозрачност на изпълнението, осъществяване на обществен контрол и възможност за обратна връзка и корекционни дейности
Възприемането на НСУЦЖ като отговор на всички възникнали предизвикателства по отношение на социалното включване и икономическия растеж е твърде претенциозно и би довело до надценяване на възможностите, които стратегическият документ предлага
Предлаганото изграждане на съгласувана и адаптивна към промените система за образование и обучение, която да обхване ученето във всичките му степени и във всички негови аспекти, не се обвързва с наличните ресурси, няма конкретика за тази нова система, което би довело до неизпълнение на тази цел
Предлаганото прилагане на образователен подход, който подпомага развитието на всички учещи и допринася за изграждането на мислещи, можещи и инициативни личности, способни да се справят с промените и несигурността, не намира изражение в конкретни дейности, не е ясно какъв е той, към кого е насочен, което крие риск от неизпълнение на тази дейност
Посоченото стимулиране на записването на ученици в училище чрез осигуряване на ранна училищна грижа, която да способства за успешната интеграция на деца, за които българският език не е майчин, не посочва какви грижи конкретно ще бъдат приложени, което крие риск от прилагането на досегашни мерки, без да е изследвана тяхната ефективност
Посочената недостатъчна съдържателна и организационна връзка на предучилищната подготовка с училищното образование не е ясно формулирана, не е конкретизирана, не дава насоки за промяна и по този начин не допринася за постигането на целите
Изводът за липсата на нормативни условия за допълнително обучение на децата, за които българският език не е майчин, е неверен
Извеждането на осигуряването на двигателна активност на децата в предучилищна възраст с цел хармонично личностно развитие като основна дейност за изпълнение на цел от стратегия е твърде детайлно, не е обвързано с анализа и не би допринесло само по себе си за постигането на целта „Осигуряване на условия за разширяване на обхвата и повишаване на качеството на предучилищното възпитание и подготовка“
Стратегията не отчита новите реалности, като посочва мерки само за мигранти, липсват мерки за бежанци, което поставя една голяма група в риск от социално изключване
В анализа на областта на въздействие „Прилагане на комплексен подход за повишаване на образователните постижения и намаляване на дела на преждевременно напусналите училище“ присъстват мерки, които по-скоро са ориентирани към осигуряване на достъпа до образование, не е посочена връзка между резултатите и отпадането, което би довело до прилагане на неадекватни на целта мерки
Посочването на ниския стандарт на живот на етническото ромско население като фактор за нередовно посещение на училище и непълноценно участие в учебно-възпитателния процес не произтича от изследване. Не са разработени дейности за минимизиране на ефекта на социалните и семейните причини, които са основни за отпадане от училище, и по този начин мярката остава необезпечена и неизпълнима
Камелия Димитрова, ОДЗ №1 „Мир“, Мездра